11. 04:  Järavere külas ehitas üks peremees omale uue maja. Vana jäi tühjaks. Aga noored käisid seal tühjas majas tantsimas. Ühel pühapäeva õhtul, kui taas tantsiti, võttis Laugu Mari oma 4 aastase õe kaasa. Et laps tülinaks ei oleks, asetas ta tema ahju nummile. Mõne aja pärast läks ta lapsega õue. Seal see talle rääkis: "Ei ma taha enam tagasi tuppa. Seal on hirmus sarvedega mees. Kui te tantsisite siis ta teid piitsutas. Kole oli." Mari jooksis lapsega koju jättis rätiku ja jakigi sinna. Kui teised seda hiljem  kuulsid, ei julgenud nad enam seal tantsida. Peremees aga laotas maja täitsa ära. (Pilistvere, 1936)